
СТРАТЕГИЯ ЗА РАЗВИТИЕ

НА 

ДГ „Детелина“, гр. Самоков
за периода 2023 – 2028 г.




I. ВЪВЕДЕНИЕ
Стратегия 2023.-2028 г. на Детска градина „Детелина“, гр. Самоков   е система от педагогически идеи, начините за реализирането им и очакваните резултати, определящи актуалните цели и перспективи в развитието на детската градина за посочения период. Тя се основава на принципите на ЗПУО в съответствие с изискванията на чл. 263, ал. 4 и ал. 5 от ЗПУО; държавните образователни стандарти; приоритети на МОН; Европейска рамка за ранно детско развитие и е съобразена със спецификата на образователната институция.
Опира се на миналия положителен опит и начертава ориентировъчна основа за развитие на детската институция, като търси ресурс и потенциал за осъществяването им, очертава силни и слаби страни на дейността и установява принципите и възможностите за успешна реализация. 
Стратегията ще даде възможност да се утвърдят условия за реализиране на система от управленски, административни и педагогически дейности, залегнали в нея и съобразени с традициите, социално-икономическите условия и съвременните образователни идеи, да се утвърди авторитета на детската градина като институция, отговаряща на потребностите на обществото и европейските образователни изисквания.
Стратегия за развитие на Детска градина „Детелина“, гр. Самоков е съвкупност от взаимосвързани мисия, визия, принципи, дейности и цели, определящи нейната структура и съдържание.

1.  Нормативна база за създаване на Стратегията:
Образователната политика на Детска градина „Детелина“, гр. Самоков  е част от актуалната държавна образователна политика, отнасяща се до предучилищното образование. Дейностите в институцията са съобразени с действащите нормативни документи, стратегии, национални и оперативни програми:
1. Закон за предучилищното и училищното образование в сила от 01.08.2016 г., посл. изм. и доп. ДВ, бр. 11 от 02.02.2023 г.
2. Закон за закрила на детето
3. Закон за здравето
4. Закон за защита от дискриминация
5. Етичен кодекс на работещите с деца
6. Конвенция на ООН за правата на детето
7. Кодекс на труда
8. Наредба № 5/03.06.2016 за предучилищното образование (посл. изм и доп. ДВ, бр. 12 от 11.02.2022 г.);
9. Наредба № 8/11.08.2016 г. за информацията и документите за системата на предучилищното и училищно образование (посл. изм. ДВ, бр. 65 от 12.08.2022 г., в сила от началото на учебната 2022/2023 г.);
10. Наредба №4/20.04.2017 г. за нормиране и заплащане на труда в институциите в системата на предучилищното и училищното образование;
11. Наредба за финансирането на институциите в системата на предучилищното и училищното образование (изм. и доп. ДВ. бр.7 от 25.01.2022 г.);
12. Наредба № 13/21.09.2016 г. за гражданското, здравното, екологичното и 
интеркултурното образование в системата на предучилищното и училищно образование;
13. Наредба за приобщаващото образование;
14. Наредба № 15/22. 07. 2019 г. за статута и професионалното развитие на учителите, директорите и другите педагогически специалисти;
15. Наредба за институциите в системата на предучилищното и училищното образование;
16. Наредба № 24/10.09.2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, изд. от министъра на образованието и науката и министъра на здравеопазването (обн., ДВ, бр. 84 от 29.09.2020 г.);
17. Национална програма за закрила на  детето (2019 г.);
18. Национална стратегия за детето (2018-2030 г.);
19. Национална програма за развитие „България 2030“ (РМС № 33/20.01.2020 г.);
20. Национална стратегия за демографско развитие на населението в Република България (2012-2030);
21. Стратегия на Европейски съюз за интелигентен, устойчив и приобщаващ растеж „Европа“ 2030 г.;
22. Стратегия за възпитателната работа в образователните институции /2019 -2030 г./
23.  Стратегическа рамка за развитие на образованието, обучението и ученето в Република България (2021 - 2030);
24. Европейска референтна рамка за ключовите компетентности за учене през целия живот;
25. Оперативни и национални програми. 

2. Анализ на образователната политика на детската градина:
· Деца 
Детска градина „Детелина“ гр. Самоков е институция, в която се отглеждат, възпитават, социализират и обучават деца от 24 месеца до 7 години в съответствие с държавния образователен стандарт за предучилищно образование. В детската градина се приемат деца по желание на родителите, като не се допуска подбор по пол, етническа, религиозна и социална принадлежност или по друг дискриминиращ признак. Зачитат се Конвенцията за правата на детето, Законът за закрила на детето и Конституцията на Република България.
Детска градина „Детелина“, гр. Самоков функционира с  9  групи, от които 3  разновъзрастови групи , 1 в ДГ „Детелина“гр. Самоков и  съответно по 1 в с. Райово и в с. Широки дол.
3. Образователен процес
Програмната система на детската градина е цялостна концепция за развитието на детето с подходи и форми на педагогическо взаимодействие, ориентирани към подкрепа на всяко дете в условията на детската градина, гарантираща неговото интелектуално, емоционално, социално, духовно – нравствено и физическо развитие, в съответствие с възрастта, потребностите, способностите и интересите му.
Детска градина „Детелина“, гр. Самоков е детска градина, осигуряваща на децата модерна образователна среда за формиране ценностно – ориентирано поведение чрез стимулиране емоционалната интелигентност на детето. 
Педагогическото взаимодействие е насочено към придобиване на компетентности (знания, умения, отношения), необходими за успешното му развитие и пълноценна подготовка за училище. То се  осъществява чрез прилагане на субект – субектният подход между учителя – родителя и детето, като възрастните и детето са равностойни партньори в процеса на педагогическо взаимодействие. 
Планирането на програмното съдържание е съобразно с възрастовите особености на децата и спецификата на групата. В зависимост от темите и програмните задачи, педагогическото взаимодействие е фронтално, групово и индивидуално, като приоритет се дава на груповата и екипна работа.
Познавателните книжки са авторски, с нестандартни приложения, което дава възможност на учителите за свобода и персонално творческо участие в образователния процес. 
Детска градина „Детелина“, гр. Самоков  е с традиции при използване на иновативни педагогически технологии и ИКТ в образователния процес. Достъпността и възможностите на много онлайн приложения, съчетани с тяхното безплатно използване, доведоха до бързото им проникване в образованието още от най-ранна детска възраст (съобразно възрастта на децата, правилата за работа с компютър и възможностите на родителите). 
4.  Кадровата политика на образователната институция
Общата численост на персонала в Детска градина „Детелина“, гр. Самоков, от които:

4.1.Педагогически специалисти:

	№
	Длъжност
	Брой
	ОКС
	ПКС

	
	
	
	Магистър
	Бакалавър
	Профес.
бакалавър
	І
	ІІ
	ІІІ
	ІV
	V

	1.
	Директор
	1
	1
	
	
	
	1
	
	
	

	2.
	Старши учител
	7
	
	2
	4
	1
	
	
	
	

	4.
	Учител
	12
	
	
	
	
	6
	
	
	


4.2.  Непедагогически персонал:

	№
	Длъжност
	Брой
	Образование/допълнителна квалификация

	1.
	Главен счетоводител
	1
	Висше

	2.
	Касиер домакин
	1
	Висше

	3.
	Помощник-възпитател
	11

	Средно/ курс за обучение на помощник-възпитатели

	4.
	Огняр
	2
	Средно

	5.
	Медицинска сестра
	1
	Висше, ОКС „бакалавър“


 
4.3. Ефективност на разпределението на персонала по длъжности и сформиране на  екипи
Педагогическите специалисти са разпределени в зависимост от групите, като по ОП НОИР „Активно приобщаване към предучилищното образование“  са назначени психолог, ресурсен учител и логопед.

5.      Здравеопазване в Детска градина „Детелина“, гр. Самоков
Като се взимат в предвид специфичните особености при формиране на детската физика и психика, всички служители се отнасят с голяма отговорност към организирането, провеждането и контрола за опазване здравето на децата от предучилищна възраст. 
Създават се условия, съобразени с най-новите хигиенни изисквания, които спомагат за свеждане до минимум инфекции и простудни заболявания. 
Здравеопазването се развива в три посоки: 

	Деца
	Персонал
	Родители

	1. Стриктно спазване на изискванията към медицинските документи при постъпване в детското заведение.
2. Системност и изчерпателност при водене на индивидуалните медицински документи на децата.
3. Профилактични прегледи и всекидневен сутрешен филтър.
4. Редовно снемане на антропометрични данни на децата и информиране на родителите за тях.
5. Осъществяване на задачите по закаляването – Използване на всички възможности за подобряване всекидневното меню на децата в качествено и количествено отношение.
6. Стриктно спазване изискванията на медицинските органи при епидемия и карантина.
7. Осигуряване на инди-видуален контрол вър-ху деца с особени здравни проблеми – хроничност, диспансе-ризация и други.
	1. Спазване на медицинските изисквания към здравните документи на новопостъпилите служители и актуализиране редовно същите на работещите.
2. Контрол на дейностите на учители и помощно-обслужващ персонал в решаване на здравни проблеми на децата. 
3. Грижа за здравослов-ното състояние на служителите с цел добрата им работоспо-собност и опазване здравето на децата.
4. Контрол на доставените продукти и пригот-вената храна със системата за управление на безопасността на храните или системата за Анализ на опасностите и критични контролни точки – HACCP.
5. Системен и строг кон-трол върху хигиената в детското заведение с приоритет на групите и кухнята.
	1. Съвети и изисквания, относно здравословното състояние на децата, личната им хигиена и психически комфорт.
2. Информация за менюто на децата, изнесено на определено за целта място.
3. Своевременно свеждане до знанието на родителите на резул-татите от прегледи, изследвания и други медицински мероприя-тия.
4. Осигуряване на обра-зователна информация по актуални здравни проблеми: дипляни, табла, постери и др.




II. АНАЛИЗ И ОЦЕНКА НА ФАКТОРИТЕ НА ВЪНШНАТА – МАКРО СРЕДА

1. Социално-икономически анализ
През последните години се положиха значителни усилия от държавата и общината за разширяване обхвата на децата в детските градини. Изграждането на хармонична и разнообразна образователна среда за осигуряване на равнопоставеност и достъп до качествено образование е основен приоритет. Осъществен е интензивен процес на интегрирано обучение на децата със специални образователни потребности (СОП). 
Обществените очаквания за качествено образование обикновено се свързват с разбирането за устойчива образователна система, която осигурява знанията, необходими за пълноценното интегриране на детето, бъдещият млад човек в обществото. Интелигентният и приобщаващ растеж зависи от действията, предприемани в рамките на системата за учене през целия живот, насочени към развиване на ключови компетентности и постигане на определено качество на резултатите от обучението и възпитанието в съответствие с потребностите на всички деца. Това разбиране предопределя една по-съвременна концепция за съдържанието на предучилищното образование. Има нови ориентири за подобряване на качеството на образование, чрез използване на иновативни методи, технологии  и извеждане на съвременни ключови компетентности, които да подготвят човека за справянето му в конкурентната среда още от ранна детска възраст.
2. Партньорства и взаимодействия на детската градина със семейството и останалите представители на социалната среда

Сътрудничеството със семейството като един работещ екип е в основата на иновационните търсения на Детска градина „Детелина“, гр. Самоков, за споделяне отговорността при обучението и възпитанието на децата. Традициите ни в работата със семейството са за изграждане на позитивна среда, ориентирана към потребностите на детето. 
Това партньорство ще продължи и в бъдеще, с разнообразни форми на взаимодействие в отворена образователна среда.

3. Авторитет на детската градина „Детелина“ , гр. Самоков сред обществеността
Детската градина е с утвърден авторитет в образователното пространство на общинско, областно и национално ниво, доказала своя иновативен потенциал и креативни идеи чрез популяризиране  на собствени добри педагогически практики, домакинство и логистика на професионални работни срещи и педагогически форуми, участие в областни и национални конференции и конкурси.

4. Маркетингова политика на детската градина
Маркетинговата политика трябва да ориентира образователната институция към разбиране на потребностите на хората, създаване и предоставяне на качествени образователни услуги в съответствие с държавните образователни стандарти, постигане на удовлетворение на децата и техните родители.
Маркетинговата политика се основава върху разнообразни положения в системата на образованието и потребностите на обществото.
Високо качество на педагогическото взаимодействие в детската градина, чрез прилагане на гъвкави модели за постигане на хуманност и хармоничност на педагогическото взаимодействие, съгласно Европейската рамка за качество на образованието от ранна детска възраст.

III. СТРАТЕГИЯ ЗА РАЗВИТИЕ НА ДЕТСКАТА ГРАДИНА

1. Мисия на детската градина

Полага основите за учене през целия живот чрез осигуряване на физическото, познавателното, езиковото, духовно-нравственото, социалното, емоционалното и творческото развитие на децата, вземайки предвид значението на играта в процеса на педагогическото взаимодействие и осигурявайки равен шанс на всяко дете при постъпването му в училище.

2. Визия на детската градина

Модерна институция за предучилищно образование, съхранила българските образователни традиции и предоставяща съвременни условия за развитие на личностния потенциал, привлекателна за децата, удовлетворяваща за родителите. Иновативен професионален екип на детската градина, работещо партньорство  със семействата на децата за пълноценно обгрижване и образование на всяко дете, съобразно личните му потребности и интереси. Съвременна образователна среда, в която детето е център на педагогическото взаимодействие и учи играейки, изследва света, експериментира, общува пълноценно.

3. ЦЕННОСТИ

1. Детето и детството.
2. Образователна подкрепа.
3. Можещи, знаещи, квалифицирани и учещи се педагогически специалисти.
4. Доверие и взаимно уважение между участниците в педагогическия процес.
5. Равен старт за всички деца в училище, независимо от различията им.
6. Създаване на съвременна приобщаваща среда за деца със СОП.

4. Водеща цел

Детската градина да се превърне в благоприятна среда за качествено предучилищно образование. 

Подцели:
· Да се формулират приоритетните задачи за развитие на детската градина в петгодишен период.
· Да се набележат действия за реализация на желаните промени, като се осигурят оптимални условия за използване и развитие на  ресурсите на детската градина. 
· Да се набележат дейности за изпълнение на стратегическите и специфичните цели  на детската градина по приоритетните области определени съгласно насоките по чл. 263, ал. 4 от ЗПУО.

· Да се консолидират факторите на вътрешната и външната среда за утвърждаването и развитието на детската градина. 

5. ОЧАКВАНИ РЕЗУЛТАТИ И ИНДИКАТОРИ НА ИЗПЪЛНЕНИЕТО

5.1 Поддържане на висок професионален имидж на Детска Градина „Детелина“, гр. Самоков. 

Индикатори:
· предпочитано сред родителите,
· висока посещаемост;
· пълен капацитет и средна посещаемост;
· възможности за изява на детските постижения;
· обратна връзка на началните училища.
· Поддържане на висока степен на професионална мотивация, реализация и изпълнение на членовете на екипа на детската градина. 
5.2 Усъвършенстване знанията и потенциала на педагогическите специалисти:

Индикатори:
· кариерно развитие и придобиване на ПКС;
· участия в квалификационни форми;
· представяне на добри педагогически практики;
· иновации и публикации.

5.3 Възпитаване и обучение чрез  създаване на  Учеща среда и емоционален комфорт за всяко дете. 

Индикатори:
· поддържане и непрекъснато иновативно обогатяване на материалната среда;
· позитивна и привлекателна образователна среда;
· осигуряване на разнообразие на желани от децата дейности;
· свободен избор на дейност и достъп за всяко дете;
· практическо реализиране на качествено и интерактивно педагогическо взаимодействие с децата. 

5.4 Развитие и усъвършенстване  на партньорските отношения на детската градина със семейството и обществената среда. 

Индикатори:
· поддържане на системни и работещи взаимодействия;
· организиране на съвместни дейности;
· подобряване на образователната среда в детската градина;
· позитивен имидж.

5.5 Ефективен мониторинг на дейността. 

Индикатори:
· условия за насърчаване на професионалната рефлексия у работещите;
· резултати от вътрешен и външен контрол;
· отчетност и  прозрачност на дейността;
· анализ на изпълнението  и очертаване на перспективи.
5.6  План за иновационни политики и управление на процесите и дейностите на Детска градина „Детелина“, гр. Самоков  за:
· оптимизиране на средата;
· насърчаване на успеваемостта;
· изграждане позитивна училищна общност;
· ресурсно осигуряване.

IV. ПРИОРИТЕТНИ НАПРАВЛЕНИЯ НА СТРАТЕГИЧЕСКОТО РАЗВИТИЕ НА ДЕТСКА ГРАДИНА „ДЕТЕЛИНА“, гр. САМОКОВ

1. Утвърждаване на Детска градина „Детелина“, гр. Самоков  като значима и учеща институция;
2. Осигуряване на стабилност, ред и сигурност на всяко дете;
3. Удовлетворяване на потребностите на деца със СОП;
4. Резултатност на предучилищното образование и условия за презентиране на успехи;
5. Непрекъснато повишаване на качеството на предучилищното образование;
6.  Система за самооценка и оценка на професионалното изпълнение;
7. Усъвършенстване системата за квалификация и развитие на кадровия потенциал;
8. Взаимодействие и сътрудничество с родители и представителите на външната среда;
9. Участие в национални програми и проекти;
10. Имиджова политика на детската градина – е-политика, работа с медии и други звена изграждащи имиджа на институцията;
11. Оцеляване на детската градина в условия на кризи и извънредни ситуации.

1. Дейности за постигане на стратегическите цели
 Осигуряване на равен достъп до качествена педагогическа услуга за всяко дете. Организация на живота на децата в образователната институция; подобряване на психичното и физическо здраве на всяко дете; оказване на необходима и навременна помощ от родителите с цел подобряване на уменията за родителство.
 Консултативни дейности, оказване на подкрепа, популяризиране на различни форми за работа със семействата, включване на децата със СОП в живота на детската градина чрез осигуряването на достъпна архитектурна и подкрепяща среда и обучени и квалифицирани специалисти. Оптимизиране броя на педагогическите специалисти и помощния персонал съобразно броя и потребностите на децата. 
Осигуряване на финансови механизми за качествена образователна услуга, прилагане на индивидуален подход в образованието на децата. Изграждане на близка до семейната среда, предлагане на иновационни техники и методи за педагогическо общуване. Качествено здравно обслужване и здравна информация; повишаване здравната и педагогическа култура на родителите, здравно образование. Изграждане на знания за безопасно поведение и действие при рискови ситуации, повишаване на физическата активност чрез  подходящи ежедневни активности, спортни дейности и спортни изяви, утвърждаване на толерантност, недискриминация на основание пол, религия, етнос.
 Прилагане на добри практики за повишаване квалификацията на педагогическите специалисти и прилагане на интерактивни методи на обучение и др. иновации.  Осигуряване на адекватни и превантивни мерки при защита правата на децата – защита от насилие, деца в риск, незабавно сигнализиране при забелязване на насилие, забрана за прилагане на всякакви унизителни за детето методи на възпитание в детската градина и семейството – обида, физическо малтретиране и др.
 Подобряване координацията между институциите, отговорни за отглеждането и възпитанието на децата – прилагане на общи политики и практики, по-голямо сътрудничество на всички нива, основано на доверие, взаимопомощ и грижа за всяко дете.
2. Финансово осигуряване изпълнението на стратегията
2.1.Чрез възможностите на финансиране от държавния и общинския бюджет да се осъществява  ефективно, целесъобразно и прозрачно разпределение и разходване на средствата за обучение, издръжка и др.
2.2 Като допълнителен източник за финансиране да се ползва и включването на екипа в разработване на проекти с външно финансиране по различни програми от Структурните фондове на ЕС, Оперативни програми на различни нива, дарения и др.

3. РАЗВИТИЕ НА ЧОВЕШКИТЕ РЕСУРСИ
3.1 Дейности за подбор и развитие на кадрите:
3.2 качествен подбор – прилагане на ясни вътрешни правила при назначаване и освобождаване на кадрите;
3.3 работещи взаимодействия с университетите и други педагогически структури;
3.4 мотивиране на екипа за участия в обучения с цел повишаване на квалификацията, чрез спазване на изработените правила за квалификация в детската градина;
3.5 въвеждане на мотивационни инструменти и техники за стимулиране на кадрите- кариерно развитие – диференцирано заплащане, атестиране, финансови стимули, награди, подобряване на условията на труд, обогатяване на материалната базата
 
V. ОЧАКВАНИ РЕЗУЛТАТИ

1. По отношение на средата: гъвкавост и вариативност; модерност и адекватност.
2. По отношение на децата: успешна адаптация  и социализация на децата;  емоционален комфорт; чувство за приобщеност и благополучие.
3. По отношение на родителите: приобщаване  на родителската общност.
4. По отношение на педагогическия екип: професионално развитие; решаване на проблеми; промяна в мотивите и нагласите на педагогическите специалисти, използване на нови педагогически технологии, повишена квалификация, кариерно израстване.
5. По отношение на управлението: мобилност на управленските функции на директора, делегиране на отговорности.
6. По отношение на външната среда: пълноценна комуникация на детската градина с другите социални и обществени фактори.

1.А. МОНИТОРИНГ НА ДЕЙНОСТТА
Оценка на напредъка според очакваните резултати.
1.Б. ОТЧЕТНОСТ НА ИЗПЪЛНЕНИЕТО:
1. Отчетите за изпълнение на годишните планове на Детска градина „Детелина“,гр. Самоков.
2. Изпълнението на бюджетните планове за всяка календарна година.
3. Анализ на контролната дейност на директора.
4. Обратни връзка – потребители на услугата: родители; начални училища.
5. Споделяне на добри практики – участие в педагогически форуми и публикации на учителите.
6. Резултати от мониторинг и инспектиране на образователната институция.
7. Анализ на изпълнението на Стратегията и насоки за бъдещо развитие.

ПРИЛОЖЕНИЯ:
1. Програмна система с приложени тематични разпределения по образователни направления за всяка възрастова група.
2. План за изпълнението на стратегията с финансов план.
Стратегията за развитие на Детска градина „Детелина“, гр. Самоков е одобрена от Обществения съвет с Протокол № 1/14.09.2023 г., приета е на заседание на Педагогическия съвет с Решение № 1, взето с Протокол № 1/14.09. 2023 г. и е утвърдена със Заповед № 1/15.09 2023 г. на директора на детската градина.



ДИРЕКТОР: 	

/Елена Трилева/

